CELEX: 32016D0968
Language: bg
Date: 2016-06-06 00:00:00
Title: Решение (ЕС) 2016/968 на Съвета от 6 юни 2016 година относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (програма ISA2)

17.6.2016   
               
               
                  BG
               
               
                  Официален вестник на Европейския съюз
               
               
                  L 160/90
               
            РЕШЕНИЕ (ЕС) 2016/968 НА СЪВЕТА
      от 6 юни 2016 година
      относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (програма ISA2)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 172, във връзка с член 218, параграф 9 от него,
      като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
      като взе предвид предложението на Европейската комисия,
      като има предвид, че:
      
                  (1)
               
               
                  Споразумението за Европейското икономическо пространство (2) (наричано по-долу „Споразумението за ЕИП“) влезе в сила на 1 януари 1994 г.
               
            
                  (2)
               
               
                  Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП (нарачн по-долу „Протокол 31“).
               
            
                  (3)
               
               
                  В Протокол 31 се съдържат разпоредби и условия относно сътрудничеството в специфични области извън четирите свободи.
               
            
                  (4)
               
               
                  Целесъобразно е сътрудничеството между договарящите страни по Споразумението за ЕИП да бъде разширено, като бъде включено Решение (ЕС) 2015/2240 на Европейския парламент и на Съвета (3).
               
            
                  (5)
               
               
                  Ето защо Протокол 31 следва да се измени, за да се даде възможност това разширено сътрудничество да започне от 1 януари 2016 г.
               
            
                  (6)
               
               
                  Поради това позицията на Съюза в рамките на Съвместния комитет на ЕИП следва да се основава на приложения проект на решение,
               
            ПРИЕ НАСТОЯЩОТО РЕШЕНИЕ:
      Член 1
      Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
      Член 2
      Настоящото решение влиза в сила в деня на приемането му.
      
         Съставено в Люксембург на 6 юни 2016 година.
         
            
               За Съвета
            
            
               Председател
            
            H.G.J. KAMP
         
      
      
         (1)  ОВ L 305, 30.11.1994 г., стр. 6.
      
         (2)  ОВ L 1, 3.1.1994 г., стр. 3.
      
         (3)  Решение (ЕС) 2015/2240 на Европейския парламент и на Съвета от 25 ноември 2015 г. за създаване на програма за решения за оперативна съвместимост и общи рамки за европейските публични администрации, предприятията и гражданите (програма ISA2) като средство за модернизиране на публичния сектор (ОВ L 318, 4.12.2015 г., стр. 1).
      
         ПРОЕКТ НА
         РЕШЕНИЕ № …/2016 НА СЪВМЕСТНИЯ КОМИТЕТ НА ЕИП
         от …
         за изменение на Протокол 31 към Споразумението за ЕИП относно сътрудничеството в специфични области извън четирите свободи
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство (наричано по-долу „Споразумението за ЕИП“), и по-специално членове 86 и 98 от него,
         като има предвид, че:
         
                     (1)
                  
                  
                     Целесъобразно е сътрудничеството на договарящите страни по Споразумението за ЕИП да се разшири така, че да се включи Решение (ЕС) 2015/2240 на Европейския парламент и на Съвета от 25 ноември 2015 г. за създаване на програма за решения за оперативна съвместимост и общи рамки за европейските публични администрации, предприятията и гражданите (програма ISA2) като средство за модернизиране на публичния сектор (1).
                  
               
                     (2)
                  
                  
                     Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2016 г.,
                  
               ПРИЕ НАСТОЯЩОТО РЕШЕНИЕ:
         Член 1
         Член 17 (Обмен на данни по телематичен път) от протокол 31 към Споразумението за ЕИП се изменя, както следва:
         
                     1.
                  
                  
                     В параграф 1 се вмъква следната алинея:
                     „Считано от 1 януари 2016 г. държавите от ЕАСТ участват в проектите и дейностите по програмата на Съюза, посочена в параграф 6, буква г).“
                  
               
                     2.
                  
                  
                     След параграф 5 се вмъква следният параграф:
                     „5а.   От самото начало на сътрудничеството по програмата по параграф 6, буква г) държавите от ЕАСТ участват изцяло, без право на глас, в Комитета за решенията за оперативна съвместимост за европейските публични администрации, предприятията и гражданите („Комитетът ISA2“), който подпомага Европейската комисия при изпълнението, управлението и разработването на посочената програма.“.
                  
               
                     3.
                  
                  
                     В параграф 6 се добавя следната буква:
                     
                                 „г)
                              
                              
                                 с цел участие, считано от 1 януари 2016 г.:
                                 
                                             —
                                          
                                          
                                             
                                                32015 D 2240: Решение (ЕС) 2015/2240 на Европейския парламент и на Съвета от 25 ноември 2015 г. за създаване на програма за решения за оперативна съвместимост и общи рамки за европейските публични администрации, предприятията и гражданите (програма ISA2) като средство за модернизиране на публичния сектор (ОВ L 318, 4.12.2015 г., стр. 1).
                                             Лихтенщайн се освобождава от участие в програмата и от финансова вноска в нея.“.
                                          
                                       
                           
               Член 2
         Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*).
         Прилага се от 1 януари 2016 г.
         Член 3
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
            Съставено в Брюксел на
            
               
                  За Съвместния комитет на ЕИП
               
               
                  Председател
               
               
                  Секретари на Съвместния комитет на ЕИП
               
            
         
         
            (1)  ОВ L 318, 4.12.2015 г., стр. 1.
         
            (*)  [Без отбелязани конституционни изисквания.] [С отбелязани конституционни изисквания.]